ลักษณะร้าน : เป็นร้านขายกล้วยปิ้งเล็กๆ ที่เปิดขายอยู่ข้างหน้าร้าน คุณประนอม ก๋วยเตี๋ยวไก่ฉีก ที่เรียกได้ว่ากินของคาวเสร็จแล้ว มากินของหวานต่อที่ร้านนี้ได้ทันที

บรรยากาศร้าน : ร้านจะเป็นแผงลอยเล็กๆ ไม่มีการจัดแต่งอะไรมาก แต่เตาปิ้งและเครื่องไส้ต่างๆนั้นถูกจัดออกมาได้ดี มีความสะอาด น่าสั่งน่าลอง
นอกจากนี้ยังสามารถสั่งใส่จานมากินในร้าน คุณประนอม ก๋วยเตี๋ยวไก่ฉีก ได้อีกด้วย

ที่ตั้งร้าน : หน้าวัดพนมยงค์ ทางไปอนุสาวรีย์พระนเรศวร,

เมนูเด่นของร้าน : กล้วยแปลงกาย (กล้วยยัดใส้) มีอยู่ 3 ใส้ คือ เผือก มะพร้าวและถั่วเหลือง
ราคา : ชุดละ 20 บาท

สำหรับในวันนี้ผมสั่ง กล้วยแปลงกาย มากิน 1 ชุด
รสชาติ : ได้กล้วยปิ้งมา 3 ลูกด้วยกันพร้ามไส้ในอย่างเสร็จสรรพ กินตัวกล้วยแล้วถือว่าปิ้งออกมาได้กำลังดี ไม่ไหม้และตัวเนื้อไม่ร่วน ทานง่าย
กินกับไส้มะพร้าวแล้วจะได้รสหวานอร่อยของมะพร้าวมากๆ ใก้รสกรุบๆตัดกับสัมผัสนุ่มๆของตัวกล้วยได้เป็นอย่างดี
ไส้เผิอกก็เป็นไส้เผือกเน้นๆ ให้รสหวานมันอร่อย และไส้ถั่วเหลืองนั้นก็เป็นถั่วเหลืองที่มีความสดใหม่ ได้รสถั่วเข้าคู่กับรสกล้วย หวานมันอร่อยแบบแปลกใหม่เลยทีเดียว

สรุปคะแนนตามความคิดเห็นของผม (เต็ม 5 คะแนน)
รสชาติ : 5 = ชอบนะครับ เป็นกล้วยปิ้งแปลกใหม่ที่ทำลายความจำเจแบบเดิมๆได้ดี
บรรยากาศ : 3.5 = ร้านดูสะอาด น่าซื้อกิน
บริการ 3 = บริการธรรมดาๆ
ราคา : 5 = ราคาต่อชุดถือว่าไม่แพงเลย แม้จะได้มาแค่ 3 ลูก แต่จะบอกว่าแค่ 3 ลูกก็พอละล่ะ กินได้จนอิ่มเลยทีเดียว

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 12 / 6 / 56
